Exqrch/javanese-Komodo-pixelgpt huggingface dataset:
Mrutu wujute kaya laler buah sak génus "diptera"
"Culicoides" kang diwasa ukurané cilik banget (1.5-5.0 mm), "toraks" rodok bungkok lan nonjol munggah
Swiwine ciut kanti "venasi" tanpa sisik swiwi
Bening lan rambute alus
Pas istirahat swiwi dilempit ing sakduwuré "abdomen"
Antènané dawa kasusun kanti 14 "segmen" wondéné "palpi" kasusun kanti 5 "segmen"
Mrutu racaké dimanfaataké minangka pakan manuk walet amarga kandhutan gisi kang ana mrutu luwih apik ketimbang kroto
Wondéné miturut panalitèn sajeroning 100 g mrutu ngandut 10% banyu, 65,67% protéin, 9,08% serat, 17,35% lemak, lan 0,14% mineral
Ènergi kang dikaselaké nyandak nganti 4.188 kalori
Jumlah ènergi iku cukup kanggo gawé walét tambah gedé, ngendog, lan nggawé susuh amarga Collocalia fuciphaga butuh pakan kanti kandhutan: 55-60% protéin, 14-17% lemak, 0,15-0,25% kalsium, 0,4-0,6% fosfor, lan 6-9% serat kasar
Yèn bisa dicukupi mangka susuh kang dikaselaké bakalan apik.
Rhizopoda Rhizopoda ya iku jinis saka 4 kelas protozoa
Tembung Rhizopoda asalé saka tembung rhizo kang artiné oyot lan podos kang artiné sikil
Rhizopoda duwé membran plasma kang flèksibel lang bisa dadi amba, mbentuk pseudopodia (sikil semu) kang digunaaké kanggo obah lan nggolèk pangan
Ciri-ciri rhizopoda ya iku:
Kuthilang Kuthilang utawa thilang ya iku manuk saka suku Pycnonotidae
Wong Sunda nyebuté kanthi jeneng "Cangkurileung", mèloni suwarané kang khas
Ing sjroning Basa Inggris karan "Sooty-headed Bulbul", wondéné jeneng ngèlmiahé ya iku "Pycnonotus aurigaster"
Manuk thilang bisa didakake kéwan ingon-ingon kang lucu lan nggemesake
Yèn diengu knit apik apa manèh yèn saka anakan, manuk thilang bakal dadi lulut lan cumbu
Manuk thilang kagolong kéwan kang mituhu karo kang nduwé
Manuk kang ukurané sedeng, dawa awak saka cucuk nganti pucuk buntut kira-kira 20 cm
Pérangan duwor awaké (geger, buntut) warnané coklat klawu, ngisoré (gulu, dhadha, weteng) putih klawu
Pérangan ndas wernané ireng
Lan wulu kang nutupi bokong wernané kuning
Cucuk lan sikil wernané ireng
Habitaté manuk kutilang ana ing panggonan kang padang, kaya ta pinggir dalan, kebon, glagahan, lan alas
Manuk tilang uga kerep tinemu urip kanthi bébas ing taman-taman kutha
Karakter manuk thilang ya iku biyasa urip nggrombol, bisa iku pas golèk pakan utawa pas gelut, karo jinisé dhéwé utawa jinis liyané
Manuk thilang kerep mabur sambi ngocèh
Manuk thilang seneng banyu, kanggo ados utawa kanggo ngombé
Amerga kerep ngombé mangka manuk thilang kagolong manuk kang kerep ngisèng
Susuh manuk thilang dhapuré kaya cawan wondéné bahané saka godhong lan suket, Manuk thilang racaké ngendog nganti 2-3 iji, wernané endogé rodok jambon ana bintik-bintiké klawu
Manuk iki gawé susuh ing saben taun kajaba wulan November
Kanggo mbédakaké antarané manuk thilang lanang lan wédok ana pira-pira cara kang bisa dienggo kaya ta, yèn suwarané banter mangka iku bisa dipastékaké manuk thilang iku jinisé lanang
Manuk thilang kuduné bisa didadèkaké manuk lomba kanggo kategori manuk ngocèh
Saut-sautan suwara kang dikasélaké banter banget lan duwé variasi suwara kang apik yèn diolah kanti trep
Manuk thilang kagolong manuk kang pinter
Dèwèké bisa dilatih pira-pira suwara manuk liya
Yèn diajari saben dina sajeroning itungan minggon bakal bisa niru apa kang diajaraké
Nanging éman banget, amarga manuk thilang isih dianggep manuk kang kelasé isih endèk tumprapé para pangingu manuk
Bab iki mungkin disebapaké endèké préstasi manuk iki.
Ciliata Ciliata (latin, "cilia" = rambut cilik) utawa "Ciliophora/Infosoria" sawijining jinis protozoa kang obah nganggo silia (rambut getar)
Ciliata duwé ukuran mikroskopis, nanging spésies kang gedhé dhéwé ukurane bisa nganti 3 mm saéngga bisa dideleng langsung tanpa nganggo mikroskop
Silia ing awak ciliata digunaake kanggo piranti obah lang golèk pangan
Tuldhane anggota Ciliata kang paling dikenal yaiku Paramecium.Paramecium Caudatum yaiku jinis ciliata kang duwé loro vakuola (vakuola makanan lan vakuola kontraktil) uga loro neukleus (makronukleus lan mikronukleus)
Makronukleus karan uga inti generatif
Reproduksi dilakoni kanthi loro cara yaiku kanthi cara vegetatif lan generatif
Reproduksi kanthi cara vegetatif biyasa racaké dilakoni kanthi cara pembelahan biner
Paramecium bisa nyigar kaping siji nganti kaping papat ing sadina
minangka reproduksi generatife kanthi cara konjungsi
Anggota kelas Ciliata laine yaiku Didinum, Stentor, Vorticella, Stylonechia, lan Balantidium coli.
Sporozoa Sporozoa ya iku filum kalima saka Krajan Protista, kang uga dikenal kanthi jeneng Apicomplexa, ngumpulaké spésies-spésies parasit protozoa intraseluler obligat kang diklasifikasiaké minangka Sporozoa utawa Sporozoans, amarga mbentuk sel-sel reproduksi kang dikenal kanthi jeneng spora
Sporozoa minangka siji-sijiné anggota Protozoa kang ora nduwéni piranti obah
Sporozoa urip dadi parasit
Cara éntuk pangané kanthi njupuk nutrisi inangé,contoné Plasmodium kang dadi anggota sporozoa kang paling dikenal
Sajeroning awak manungsa, Plasmodium bisa njalari lelara malaria
Nularé saka cokotan lemut Anopheles wédok
Reproduksi sporozoa kanthi cara aseksual ya iku schizogoni (nyigar awak ing njero awak inang) utawa sporogoni (mbentuk spora ing njero awak inang) lan kanthi cara sèksual ya iku peleburan loro gamet ing njero awak lemut(inang).
Polisakarida Polisakarida utawi "Polysaccharide" inggih punika makromolékul polimèr kaliyan pintén-pintén monosakarida ingkang digayutakné kaliyan tautan glikosidik
Pintén-pintén polisakarida gadahi peran dados matèri simpénan, ingkang dihidrolisis ménawi dibutuhakè kanggè nyédiakén gnédis kanggè sèl
Polisakarida sanès gadahi péran dados matèri pémbangun kanggè struktur-struktur ingkang ngélindungi sèl utawi sédaya organismé
Arsitèktur lan mupangatipun polisakarida dipuntémtuakén dèning monomèr-monomèr géndisipun lan dèning panggènan tautan glikosidikipun
Polisakarida kagolong polimèr ingkang dipunsusun kaliyan rantai monosakarida
adèdasar mupangatipun polisakarida sagéd dipungolongakén dados kalih bagian inggih punika polisakarida struktural, saha polisakarida nutrièn
Dados komponén struktural, polisakarida bérpréan dados bangun lan nyusun komponèn organèl sèl sérta dados molékul péndukung intrasèl
Polosakarida ingkang kagolong inggih punika sèlulosa dipuntémuakén ing dinding sèl tanduran, kitin ingkang dibangun dènèng turunan glukosa inggih punika glukosamin ingkang dipuntémuakén ing cangkang urang, képiting lan sanèsipun
Sèlulosa dados salah satunggaling polisakarida struktural polimèr ingkang botén nyabang, kabéntuk saking monomer -D glukosa ingkang gégayutan sami kaliyan  (1→4) glikosida jumlah rantai utawi -D glukosa anèka warni, kanggè pintén-pintén jénis nyapai èwunan unit glukosa
Ikatan  (1→4) glikosida gadahi sèlulosa damél langkung cnédérung béntuk rantai kéncéng, punika disébapakè ikatan glikosida namung béntuk séjénis yaiku  (1→4) glikosida
(dipununduh Tanggal 8 Oktober 2012)
polisakarida inggih punika jénising karbohidrat sangking kirang langkungipun 6 monosakarida kaliyan rantai knécéng utawi cabang
polisakarida merupakan polimèr ingkang dipunsusun dèning rantai monosakarida
adédasar fungsinipun polisakarida sagéd dipungolongakén dados kalih
po.li.sa.ka.ri.da [n Kim] karbohidrat ungkang béntuk gabungan molékul monosakarisa ing katah, tuladhanipun : pati, saha selulosa
Polisakarida inggih punika karbohidrat ingkang komplèks
menawi dihidrolisis, polisakarida badhè ngasilakén katah unit monosakarida
Polisakarida kapèrang dados kalih jénis inggih punika homopolisakarida ngandung namung satunggal jénis unit monomér, saha hètéropolisakarida ingkang ngandung kalih utawi langkung jénis unit monosakarida ingkang béntén
Polisakarida biasanipun botén karaos, botén larut ing toya
Tuladhanipun: homopolisakarida inggih punika pati ingkang katah ngandung unit-unit D-glukosa, ananging asam gantos tuladha sking heteropolisakarida
AMILUM utawi Tepung – Rantai glikosidik glukosa : glukosa utawi glukon – Amilosa (15-20%): ‘’helix’’, boten bercabang
– Amilopektin (80-85%): bercabang
– Saking 24-30 residu glukosa
– Simpenan karbohidrat ing tanduran – Tes lod : biru – Ikatan C1-4 : kenceng – Ikatan C1-6 : titik percabangan.
GLIKOGEN – Simpenan polisakarida kewan
– glukosan rantai a
– Rantai nyabang katah – Lod tes : abrit
INULIN – Pati ing oyot utawi umbi tanduran katamtu
- Fruktosan – Larut ing toya anget
– Saged nemtuaken kecepatan filtrasi glomeruli – Tes lod negatif
DEKSTRIN : sangking hidrolisis pati 5
SELULOSA : (serat tanduran) – Konstituen utami ‘’framework’’ tanduran
– Boten larut ing toya – Saking unit b
– Boten saged kacerna mamalia (enzim kangge mecah ikatan beta boten wonten)
– Usus ruminansia, herbivora wonten mikroorganisme saged mecah ikatan beta : selulosa dados sumber karbohidrat
KHITIN – Polisakarida invertebrata – Unit N-asetil-D-glukosamin b1-4) 7
GLIKOSAMINOGLIKAN – Karbohidrat kompleks – (+asam uronat, amina) – Nyusun jaringan,tuladhanipun tulang, elastin, kologen
Tuladhanipun : asam hialuronat, chondroitin sulfat
GLIKOPROTEIN – Wonten ing cairan awak jaringan – Saking membran sel – Protein+karbohidrat (dipununduh tanggal 8 oktober 2012)
Pinten-pinten polisakarida fungsinipun dados bentuk panyimpenan kangge monosakarida saha sanesipun gadahi fungsi dados unsur struktural ing salebeting dinding sel lan jaringan pengiket
Glikogen lan pati merupakan polisakarida simpenan wonten ing tanduran lan manungsa menawi selulosa polisakarida struktural ingkang gadahu fungsi dados balung semu kangge tanduran
pati saha glikogen dihidrolisi ing salebeting saluran pencernaan dening amilase, nanging selulosa boten saged nyerna
Ananging selulosa gadahi peran ingkang wigati kangge manungsa amergi dados sumber serat ing panganan manungsa
(dipununduh Tanggal 8 Oktober 2012).
Adidas Adidas-Salomon AG, ugi dipunkenal minangka adidas, inggih punika satunggaling perusahaan sepatu Jerman
Perusahaan punika dipunparingi nama Adidas amargi pamadegipun, Adolf (Adi) Dassler, ingkang miwiti mroduksi sepatu ing taun 1920-an ing Herzogenaurach celak Nuremberg
Rancangan klambi lan sepatu perusahaan punika limrahipun kalebet tigang strip paralel kanthi warna ingkang sami, lan motif ingkang sami ingkang dipun-ginakaken minangka logo resmi adidas
Adidas kang kondhang minangka merek kannge piranti olahraga puniki gadhahi logo tigang garis utawi "the brand with the three stripes"
Kawit rumiyin ajeg nyeponsori helatan olahraga ageng kadosta Piala Dunia, Olimpiadhe, Euro, lan sanès-sanesipun
Rudolf Dassler, adhi Adi, madegaken perusahaan saingan, Puma
Ing Agustus 2005, adidas "mengakuisi rival"ipun, Reebok, kanthi upaya kanggé ngetakaken saingan kaliyan Nike.
Robotika Robotika ya iku cawang teknologi kang gegayutan karo désain, konstruksi, operasi, disposisi struktural, prodhuksi, lan aplikasi saka robot
Robotika kakait karo ngèlmu kawruh babagan elektronika, mesin, mekanika, lan perangkat lunak komputer.
Elektronika Elektronika inggih punika ngèlmu ingkang nyinau piranti listrik arus lemah ingkang dipun-ginakaken kanthi cara ngontrol aliran elektron utawi partikel ingkang wonten momotan listrik salebeting satunggal piranti kados komputer, piranti elektronik, termokopel, semikonduktor, lan sapanunggalanipun
Ilmu ingkang nyinau piranti-piranti kados punika minangka cawang saking ngèlmu fisika, sawatawis wujud desain lan pandamelan sirkuit elektronikipun inggih punika péranganing teknik elektro, teknik komputer, lan ngèlmu/teknik elektronika lan instrumentasi
Piranti-piranti ingkang ngginakaken dhasar kerja elektronika punika dipunsebat minangka piranti elektronik ("electronic devices")
Tuladha piranti elektronik punika: Tabung Sinar Katode ("Cathode Ray Tube", CRT), radio, TV, perekam kaset, perekam kaset video (VCR), perekam VCD, perekam DVD, kodhak video, kodhak digital, komputer pribadi desk-top, komputer Laptop, PDA (komputer saku), robot, smart card, lan sanès-sanèsipun
Angel Trains Alpha Trains (sadurungé tanggal 1 Januari 2010: Angel Trains International) iku sawijining firma transportasi Inggris sing nyewakaké wahana-wahana transportasi ril (basa Inggris: "Rolling Stock Operating Company" (utawa dicekak dadi "ROSCO"))
Sawisé British Rail utawa PT Kereta Api-né Britania diswastanisasi, Angel Trains banjur ngoper alih materialé British Rail
Firma panyéwan liyané saka Inggris ya iku Porterbrook lan HSBC Rail
Angel Trains ndarbèni kurang luwih 5.000 wahana rèl
Kantor punjeré ana ing London, lan saliyané iku firma iki ndarbèni cabang ing Antwerpen, Derby, Köln, Madrid lan Roma
Angel Trains iku suwé naté dadi darbèné Bank Britania Royal Bank of Scotland, sing nuku Angel Trains ing taun 1997 saka Nomura Holdings
Ing sasi Juni 2008 didol marang firma Australia Babcock & Brown Infrastructure, sing nuku firma iki kanggo € 4,7 milyar.
Frank Rijkaard Franklin Edmundo Rijkaard (#ALIH) ya iku manten juru main bal-balan saka Walanda, pelatih lan manajer
Rijkaard tau main kanggo klub bal-balan Ajax Amsterdam, Real Zaragoza lan AC Milan
Dhèwèké main kanggo timnas bal-balan Walanda kaping 73 lan nyumbang 10 gol
Dhèwèké dadi manajer FC Barcelona awit 2003 nganti 2008
Posisi Rijkaard ing FC Barcelona diganti déning Josep Guardiola.
Nieuwstraat (Kerkrade) Nieuwstraat ing Kerkrade utawa Neustrasse ing Herzogenrath iku sawijining dalan sing mérang kutha loro iki sing sajatiné keket gandhèngané
Dalan iki uga dadi tapel wates antara Walanda lan Jerman
Ing taun 1104 kutha Herzogenrath (tegesé: "tanah kadipatèn sing dibabad") lan Kastil Rode dicathet kanggo sapisan
Ora suwé manèh ana sawijining gréja dibangun ing cedhak kono
Sawisé ana gréja ana punjer kutha kapindho sing diarani Kerkrade (tegesé: "tanah gréja sing dibabad")
Ing taun 1282 kutha loro iki sing sajatiné dadi siji digabung dadi "Land van 's-Hertogenrade"
Rikala iku ing tlatah iki wus ana tetambangan watu areng lan tambang iki njamin karejané tlatah iki
Tlatah lan tambang watu areng iki darbèné Biara Rolduc
Supaya transportasi watu areng menyang kutha Aachen dadi luwih apik, mula Petrus Chaineux, sawijining biarawan, mbukak rong dalan anyar ing taun 1783
Bèntèng antara kutha loro iki dijenengaké Straß déné jalur dagang iki
Dalan sing mérang kutha loro iki diarani "Nieuwstraat" utawa "Dalan Anyar"
Dalan iki banjur diresmèkaké nganggo jeneng iki ing taun 1783
Wewatesan tanpa tapel wates
Déné kasilé Kongrès Wina wates antara Walanda lan Prusia didéfinisi ulang
Ing tanggal 26 Juni 1816, Traktat Aachen disarujuki antara Raja Prusia Friedrich Wilhelm III lan Raja Walanda Willem I
Kali Worm banjur dadi tapel wates anyar antara Kerkrad/Herzogenrath gekozen
Sawisé iku kutha iki dipara dadi loro
Pérangan wétan dadi sawijining kutha Prusia ajeneng Herzogenrath kamangka pérangan kulon dadi kutha Walanda ajeneng Kerkrade
Nieuwstraat banjur kanthi resmi dadi wates nagara lan mérang kutha loro iki sing sadurungé manunggal
Sanadyan mangkono ékonomi lan kabudayan kutha loro iki isih raket gumandhèng lan prakara iki ora bisa diowahi anané 50 pegawé pawatesan tambahan
Pas sataun sawisé Perang Donya I wiwit, Kaisar Wilhelm II mutusaké supaya dianakaké pager saubengé Nieuwstraat
Pager iki gunané kanggo nyegah para prajurit Jerman supaya ora dèsèrsi menyang Walanda
Ing taun 1916 diputusaké yasa pager ing sisih Walanda kanggo nyegah para penyelundup Jerman
Pas kanggo sapisan, dalan iki dipérang dadi loro
Pager loro iki ing taun 1918 diguwang lan diganti karo pal-pal tapal wates
Ing taun 1923 wis wiwit muncul konflik-konflik kapisan ngenani jalur pawatesan ing Nieuwstraat
Amerga konflik iki ora bisa dipecahaké mula diadegaké sawijining komisi Jerman-Walanda kanggo nyelidhiki jalur pawatesan sajatiné
Sajeroning komisi iki uga ana walikutha Kerkrade lan Herzogenrath.
Ing tanggal 29 November 1930 komisi iki nentokaké manawa dalan iki kabèh lumebu wewengkon Jerman
Nanging iki ora ngowahi situasi prakara panylundhupan
Para pagawé pawatesan ora gelem némbaki bocah-bocah cilik sing padha nylundhupaké barang
Mbarengi paresmènané Nieuwstraat sing dipuger ing taun 1970, monumèn "Skulptur der Brüderlichkeit" (basa Jawa: "Reca Paseduluran") diresmèkaké ingewijd
Karo wong biyasa reca iki dijenengi "D’r Knub" utawa "der Knöpp" ("simpul tali")
Reca iki wujud simpul tali sing nudhing menyang lor lan kidul
Tegesé simpul iki nglambangaké kutha loro iki sing gumandhèng raket
Arsitèk lan juru reca Jepang-Amérika Shinkicki Tajiri olèh paréntah kanggo nggawé reca iki
Ing pondasiné reca ana tulisan ing basa Jerman "Alle Menschen werden Brüder" ("Kabèh wong bakal dadi sadulur") lan tanggal paresmèn "24
März 1970" ("24 Maret 1970").
Masjid Bingkudu Masjid Bingkudu (kerep dieja utawa ditulis Masjid Bengkudu lan karan uga kanthi Masjid Jamik Bingkudu) yaiku sawijining masjid tuwa dhéwé ing Indonésia kang diadhékake déning kaum Padri ing tengah perang Padri ing Sumatera Barat ing taun 1823
Masjid kanthi arsitèktur khas Minangkabau iki kaletak ing Jorong Bingkudu, Nagari Canduang Koto Laweh, Kacamatan Canduang, Kabupatèn Agam, Sumatera Barat
Wiwit diadhekake, yasan masjid iki kabangun saka bahan kayu, wiwit saka lantai, cagak, kanthi témbok masjid.
Cethil Cethil utawa centhil ya iku panganan kang misuwur ing masarakat Jawa mligi masarakat Jawa Tengah lan Daérah Istiméwa Yogyakarta
Ing basa Indonésia, tembung centhil iki ateges "pelit"
Panganan iki ginawé saka bahan utamané glepung tapioka
Supaya katon bagus, panganan iki ginawé cilik-cilik
Uga diénéhi werna abang lan putih supaya mranani
Centhil dipangan karo disawuraké klapa ing dhuwuré.
Herbert Hoover Herbert Clark Hoover (#ALIH) yaiku Présidhèn Amérika Sarékat angka 31 (1929-1933)
Mangsa kalungguhan Hoover kang utama dibayangi karo krisis ékonomi kang lekas saka taun 1929
Amarga iku, perkampungan-perkampungan miskin ing Amérika mau "Hooverville" (Kutha Hoover)
Panjenengané uga salah sijining insinyur tambang, humanitarian, lan administrator
Panjenengané mènèhi contho komponèn Gerakan Pengiritan saka Era Progresif, nduwé penemu prakara iku yaiku solusi teknis kanggo kabèh masalah sosial lan ékonomi kadudukan kang diadepi ing mangsa Dèprèsi Gedhé kang lekas nalika panjenengané dadi présidhèn
Eisenhower Dwight David Eisenhower, terlahir David Dwight Eisenhower (#ALIH), utawa uga dikenal kanthi jeneng "Ike", bala lan pulitikus Amérika
Panjenengané njabat Présidhèn Amérika Sarékat angka 34 (1953–1961)
Ing Perang Donya II, panjenengané Panglima paling dhuwur Sakuthu ing Éropa kanthi pangkat Jenderal Angkatan Darat
Tanggal 3 Januari taun 1959, panjenengané ngresmekaké panetapan Alaska minangka praja angka 49 sing wewengkon paling jembar ing Amérika
Eisenhower ya iku mung siji présidhèn sing pernah dines ing Perang Donya I utawa Perang Donya II
Eisenhower dilahiraké ing Denison, praja Texas, tanggal 14 Oktober 1890
Sadurungé dadi Présidhèn Amérika Sarékat angka 34, Dwight Eisenhower wes nduwé karir sing nengsemaké ing babagan kemiliteran
Panjenengané pinter banget nalika nglakokaké tugasé minangka anggota staf, lan panjenengané nglakokaké tugas ing ngisor telong Jenderal, ing antarané Jenderal Douglas McArthur
Sawisé Jepang kalah Teluk Mutiara ing Hawaii, wulan Dhésèmber 1940
Kepala Staf Amérika Jendral George Marshall, ngangkat Dwight Eisenhower dadi Kepala Pérangan Perencanaan Perang Staf Umum Departemen Perang Amérika, lan salanjute dadi Pembantu Kepala Staf
Ora suwé sawisé iku panjenengané munggah pangkat dadi Mayor Jenderal
Ing November 1942 minangka Letnan Jenderal, Dwight Eisenhower mimpin pendaratan bala sekuthu ing Afrika Utara
Taun 1944 panjenengané diangkat dadi Panglima Tertinggi Pasukan Sakuthu sing nyerang Perancis
Paprangan iku akhiré ngasilaké panyerahan Jerman ing 8 Mèi 1945
Sawisé perang, Dwight Eisenhower katurut-turut dadi Kepala Staf Angkatan Darat Amérika, Présidhèn Universitas Columbia ing New York, lan Panglima Tertinggi wadyabala Pakta Pertahanan Atlantik Utara utawa NATO, ing Paris
Wektu iku, Parté Dhémokrat utawa Parté Républik mbujuk supaya gelem dadi calon Présidhèn
Akhiré panjenengané kapilih dadi Présidhèn kanthi béda suara sing akèh banget.
Johnson Lyndon Baines Johnson (#ALIH) kang diparabi LBJ ya iku Présidhèn Amérika Sarékat angka 36 (1963–1969)
Sawisé ngléwati salah sijining karir sing dawa ing Kongrès Amérika Sarékat, Johnson njabat minangka Wakil Présidhèn Amérika Sarékat angka 37
Ing taun 1963, panjenengané nggantekaké John F
Kennedy sing tilar donya amarga dipejahi
Panjenengané uga pernah njabat Ketua Minoritas Parté Dhémokrat ing Senat
Minangka présidhèn, panjenengané tanggungjawab kanggo pengesahan sapropirané undang-undang sing ambuné liberal, kalebu Gerakan Hak Sipil Amérika taun 1955-1968, Medicare, program "War on Poverty"
Kuwi kabèh ènèk ing program Great Society
Kanthi urut, LBJ ngundhakaké wadyabala AS ing Perang Vietnam, saka 16,000 ing taun 1963 dadi 550,000 ing awal 1968, nalika punjul 1000 bala AS mati per wulan
LBJ dipilih manèh ing taun 1964, nanging pencalonané ing taun 1968 gagal minangka kasil gejolak ing njero parténé, banjur panjenengané mbiwara manawa panjenengané ora gelem mèlu pamilihan
Johnson dikenal jembar amarga kapribadian sing sok kuasa lan nyerang para pulitikus utama
Warisané angèl diukur, amarga kemajuan sing digawé ing babagan hak-hak sipil lan program "Great Society", dikisruhaké déning masalah Perang Vietnam
Amarga nggantekaké Présidhèn Kennedy, ing mangsa kalungguhan kapisan panjenengané ora dikancani déning wakil présidhèn
Salanjuté kapilih nalika nglakokaké mangsa kalungguhan keloro, panjenengané dikancani déning Wakil Présidhèn Hubert H
Garwa saka Lady Bird Johnson iki tilar donya ing peternakan LBJ ing Stonewall, Texas, tanggal 22 Januari 1973.
Ekidna Ekidna "(Echidna)" ya iku siji-sijiné kéwan saka ordho Monotremata kang isih bisa urip nganti saiki saliyané platipus
Ekidna kalebu famili " Tachyglossidae" lan minangka kéwan asli saka Papua lan Australia
Ekidna ya iku mamalia cilik kang awaké ditutupi rambut kasar lan eri
Ekidna mèmper kaya kéwan kang memangsan semut ing Amérika Kidul, duwé "moncong" kang fungsiné dadi lambé lan irung
Moncongé dawa lan krèmpèng, déné sikilé cendhèk lan kuat kanthi kuku gedhé
Ekidna diklompokaké dadi rong génus, ya iku génus "Zaglossus" lan génus "Tachyglossus"
Genus Zaglossus ana telung spésies kang isih urip lan ana rong spesiès kang wis cures (dimangertèni mung lumantara fosil)
Déné génus Tachyglossus mung ana spesiès siji kang dikenal
Ana telung spésies saka génus "Zaglossus" kang isih urip
Spesies telu iku ditemoni ing Papua
Genus iki langka lan diburu kanggo dipangan
Ekidna saka génus iki nggolèk pangan ing sampah gegodhongan ing alas, ya iku cacing lemah lan gegremet
Spesies kang wis cures ya iku: Genus "Tachyglossus"
Ekidna moncong cendhak ("Tachyglossus aculeatus") tinemu ing pérangan tenggara Papua lan uga ana ing kabèh lingkungan Australia, saka salju Alpen Australia nganti ara-ara jero ing laladan njero mligi ing laladan endi waé kang ana semut lan rayap
Ukurané luwih cilik tinimbang spésies "Zaglossus" lan nduwé rambut kang luwih dawa
Eri kang ana ing awak Ekidna cacahé nganti 5000 lan ana 2000 sensor medan listrik ing awaké, iki kang ndadèkaké Ekidna nduwé pertahanan kang kuwat lan angèl ditembus
Ekidna nduwé moncong kang fungsiné minangka lambé lan irung
Moncongé dawa lan ramping
Lambéné cilik lan rahangé ora ana untuné, sikilé cendhak lan kuwat lan kuku kang gedhé
Ekidna uga kawentar minangka kéwang kang pinter ndhudhuk
Ekidna mangan kanthi cara mbuka gagang kayu kang empuk, omah semut, lan sajenisé
Kanthi nggunakaké ilat kang dawa lan lèngkèt kang ndawa saka moncongé, Ekidna ngumpulaké mangsané
Ekidnamoncong cendhak padatan mangan semut lan rayap kang akèh, déné spésies "Zaglossus" padatan mangan cacing lemah lan gegremet]]
Kejaba platipus, patang spésies Ekidna ya iku siji-sijiné mamalia kang ngendhog
Betina ngendhog siji kang duwé wulu lan thothok empuk 22 dina sawisé kawin lan nyèlèhaké langsung ing kanthongé
Endhog bakal netes sawisé 20 dina.
Ekidna enom banjur ngisep susu saka pori-pori klanjer susu loro (sabab monotremata ora duwé puting susu lan tetep manggon ing njero kanthong baboné kanggo 40 dina nganti 50 dina
Sasuwéné iku, ing aak Ekidna wiwit thukul eriné
Baboné ndhudhuk luwangan kanggo ngrumati anaké lan nyèlèhaké anaké ig njero luwangan mau
Baboné bali saben 5 dina kanggo nyusoni nganti mandheg nyusoni ing sasi kang kaping pitu.
Surasena Surasena utawi "Shurasena", "Shoorsen", "Shursen", "Shoorsaini", "Shoorseni") (Sansekerta: शूरसेन, Śūrasena)inggih punika Raja Yadawa kuna wonten ing Mathura